**Michelle Davina Hoogendoorn** (s. 12. marraskuuta 1995 Rotterdam, Alankomaat), tunnettu paremmin taiteilijanimellään **Davina Michelle**, on hollantilainen laulaja ja tubettaja. Hän asuu Capelle aan den IJsselissa. Hänen cover-versionsa kappaleesta "Duurt Te Lang" saavutti 1. sijan *Dutch Top 40*, *Mega Top 50* ja *Dutch Single Top 100* -listoilla.

Ura
---

Vuonna 2016 Hoogendoorn osallistui *Idols*-kilpailun viidennelle tuotantokaudelle. Koe-esiintymisessään hän esitti Jessie J:n kappaleen "Nobody's Perfect". Kilpailussa hän eteni teatteriviikonloppu-vaiheeseen ja duetto-vaiheeseen, minkä jälkeen hän karsiutui kilpailusta.

### YouTube

Helmikuussa 2017 Hoogendoorn perusti oman YouTube-kanavansa, joka kantaa nimenään hänen taiteilijanimeään *Davina Michelle*. Kanavalleen hän lataa joka viikko cover-versioita suosituista englanninkielisistä kappaleista. 21. elokuuta 2017 hän julkaisi cover-version Pinkin kappaleesta "What About Us". Saman vuoden lokakuussa *Glamour* julkaisi videon, jossa Pink kävi läpi cover-versioita hänen kappaleistaan. Videolla Pink reagoi myös Hoogendoornin versioon ja sanoi: "That's better than I will ever sound." (suom. *Tuo kuulostaa paremmalta kuin minä koskaan kuulostan*) *Glamourin* videon julkaisemisen jälkeen Hoogendoornin cover-versio sai runsaasti julkisuutta. Hoogendornia pyydettiin myös esiintymään useissa tv-ohjelmissa, kuten *RTL Late Night* ja *De Wereld Draait Door* -ohjelmissa sekä useissa tapahtumapaikoissa Yhdysvalloissa. Huhtikuuhun 2021 mennessä Hoogendoornin cover-versiolla kappaleesta "What About Us" on lähes 19 miljoonaa katsojakertaa ja hänen kanavallaan on 1,3 miljoonaa tilaajaa.

Hoogendoorn on toiminut myös avajaisnumerona Pinkin *Beautiful Trauma World Tour* -kiertueella, joka järjestettiin vuonna 2019 Haagissa.

Joulukuussa 2017 Hoogendoorn julkaisi singlen nimeltä "Ga" yhteistyössä Eftelingin ja Sterren (Lilo van den Bosch) kanssa. Se toimi virallisena ääniraitana Eftelingin laatimalle musikaalille nimeltä *Sprookjessprokkelaar*.

Hoogendoorn esiintyi yhdessä Thekla Reutenin kanssa vuoden 2021 Eurovision laulukilpailussa 1. semifinaalin väliaikanumerossa.

### Beste Zangers ja ensimmäinen single

Vuonna 2018 Hoogendoorn osallistui alankomaalaisen tv-kanavan AVROTROSin lähettämän Beste Zangers-sarjan 11. tuotantokaudelle. Viidennessä jaksossa hän esitti cover-version Glen Farian kappaleesta "Duurt Te Lang". Kaksi päivää lähetyksen jälkeen cover-versio saavutti ensimmäisen sijan iTunesin ladatuimpien kappaleiden listalla. Myöhemmin vuonna 2018 cover-versio saavutti ensimmäisen sijan *Dutch Top 40*, *Mega Top 50* ja *Dutch Single Top 100* -listoilla. Marraskuussa 2018 cover-versio myi kultaa.

Diskografia
-----------

### Singles

| Nimi | Vuosi | Listasijoitukset |
| --- | --- | --- |
| NL40 | NL100 | BEL(FL) |
| "Duurt te lang" | 2018 | 1 | 1 | 51 |
| "Skyward" | 2019 | 7 | 21 | — |
| "Hoe het danst"Marco Borsaton ja Armin van Buurenin kanssa | 1 | 2 | 1 |
| "Better Now" | 19 | 60 | — |
| "Beat Me" | 2020 | 9 | 18 | — |
| "17 miljoen mensen"Snellen kanssa | 1 | 1 | 60 |
| "My Own World" | 17 | 46 | — |
| "Nobody Is Perfect" | 2021 | 27 | 57 | — |
| "Sweet Water" | 25 | 29 | — |
|

Lähteet
-------

1. ↑  BIOGRAFIE davinamichelle.com.  Arkistoitu 14.12.2018. Viitattu 17.4.2021. (hollanniksi)
2. ↑  Kandidaten Idols vechten zich naar liveshow op Bali  4.5.2016. rtlboulevard.nl. Viitattu 17.4.2021. (hollanniksi)
3. ↑  Michelle (21) overdonderd door compliment van zangeres Pink: 'Nu laten zien wat ik kan'  8.11.2017. rtlnieuws.nl. Viitattu 17.4.2021. (hollanniksi)
4. ↑  Pink Watches Fan Covers On YouTube – Glamour  26.10.2017. Glamour. Viitattu 17.4.2021. (englanniksi)
5. ↑  These YouTube Stars' Covers of Your Favorite Songs by Pink, Demi Lovato, and More Will Leave You Shook  7.6.2018. Glamour. Viitattu 17.4.2021. (englanniksi)
6. ↑  van der Gaag, Salwa: Leven Nederlandse zangeres op zijn kop na lovende woorden van superster Pink  2.11.2017. ad.nl. Viitattu 17.4.2021. (hollanniksi)
7. ↑  Zangeres die P!nk verraste zorgt nu ook voor verbazing bij 'RTL Late Night'  23.12.2017. linda.nl.  Arkistoitu 17.4.2021. Viitattu 17.4.2021. (hollanniksi)
8. ↑  What About Us - P!nk (cover by: Davina Michelle)  21.8.2017. Davina Michelle. Viitattu 17.4.2021. (englanniksi)
9. ↑  'The Power of Water' set to make a splash!  16.4.2021. eurovision.tv. Viitattu 17.4.2021. (englanniksi)
10. ↑  Dit zijn de Beste Zangers van 2018  1.6.2018. televizier.nl. Viitattu 17.4.2021. (hollanniksi)
11. ↑  'Wonderkind' Davina Michelle scoort hit na optreden Beste Zangers  30.9.2018. ad.nl. Viitattu 17.4.2021. (hollanniksi)
12. ↑  Davina Michele | Top 40-artiesten Dutch Top 40. Viitattu 27 March 2021.
13. ↑  Discografie Davina Michelle *dutchcharts.nl*. Viitattu 6 March 2020.
14. ↑  Discografie Davina Michelle Ultratop. Viitattu 28 March 2020.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Davina Michelle